10 ಓವರ್, 10 ರನ್, 8 ವಿಕೆಟ್ – ಜಾರ್ಖಂಡ್ ಬೌಲರ್ ಶಹಬಾಜ್ ನದೀಮ್ ವಿಶ್ವ ದಾಖಲೆ

ಚೆನ್ನೈ: ವಿಜಯ್ ಹಜಾರೆ ಟ್ರೋಫಿಯ ರಾಜಸ್ಥಾನದ ವಿರುದ್ಧದ ಪಂದ್ಯದಲ್ಲಿ ಜಾರ್ಖಂಡ್ ಬೌಲರ್ ಶಹಬಾಜ್ ನದೀಮ್ ಅತ್ಯುತ್ತಮ ಬೌಲಿಂಗ್ ಸ್ಪೆಲ್ ಮಾಡಿ 10 ಓವರ್ ಎಸೆದು ಕೇವಲ 10 ರನ್ ನೀಡಿ 8 ವಿಕೆಟ್ ಪಡೆದು  ಲಿಸ್ಟ್ ಎ  ಕ್ರಿಕೆಟ್ ನಲ್ಲಿ ವಿಶ್ವದಾಖಲೆ ನಿರ್ಮಿಸಿದ್ದಾರೆ.

ಎಡಗೈ ಸ್ಪಿನ್ನರ್ ಆಗಿರುವ ಶಹಬಾಜ್ ರಾಜಸ್ಥಾನದ ಎದುರು ನಡೆಯುತ್ತಿರುವ ವಿಜಯ್ ಹಾಜರೆ ಟೂರ್ನಿಯಲ್ಲಿ ಈ ಸಾಧನೆ ಮಾಡಿದ್ದಾರೆ. ತನ್ನ 10 ಓವರ್ ಗಳ ಕೋಟಾದಲ್ಲಿ 4 ಓವರ್ ಮೆಡಿನ್ ಕೂಡ ಮಾಡಿದ್ದಾರೆ. ಈ ಪಂದ್ಯದಲ್ಲಿ ರಾಜಸ್ಥಾನ 28.3 ಓವರ್ ಗಳಲ್ಲಿ ಕೇವಲ 73 ರನ್‍ಗಳಿಗೆ ಅಲೌಟ್ ಆಗಿದೆ.

10-4-10-8

The record for best figures in List A cricket was broken today by Shahbaz Nadeem!

https://t.co/JartUM7quJ pic.twitter.com/EjC6H9dYuy

— ICC (@ICC) September 20, 2018

ಈ ಹಿಂದೆ ದೆಹಲಿ ಆಟಗಾರ ರಾಹುಲ್ ಸಂಘವಿ 1997-98ರಲ್ಲಿ ನಡೆದ ದೇಶಿಯ ಟೂರ್ನಿಯೊಂದರ ಪಂದ್ಯದ ವೇಳೆ ಹಿಮಾಚಲಪ್ರದೇಶದ ವಿರುದ್ಧ 15 ರನ್‍ಗೆ 8 ವಿಕೆಟ್ ಪಡೆದಿದ್ದರು. ಸದ್ಯ ಶಹಬಾಜ್ 8 ವಿಕೆಟ್ ಪಡೆದ ಆಟಗಾರರ ಪಟ್ಟಿಯಲ್ಲಿ ಸೇರ್ಪಡೆಯಾಗಿದ್ದು,

ಮೈಕಲ್ ಹೋಲ್ಡಿಂಗ್, ಡೆರೆಕ್ ಅಂಡರ್ ವುಡ್ ರಂತಹ ಆಟಗಾರರು ಈ ಹಿಂದೆ 8 ವಿಕೆಟ್ ಪಡೆದ ಸಾಧನೆ ಮಾಡಿದ್ದರು. ಉಳಿದಂತೆ 2001ರಲ್ಲಿ ಜಿಂಬಾಂಬ್ವೆ ವಿರುದ್ಧ ನಡೆದ ಅಂತರಾಷ್ಟ್ರೀಯ ಏಕದಿನ ಪಂದ್ಯದಲ್ಲಿ ಲಂಕಾ ಆಟಗಾರರ ಚಮಿಂಡಾ ವಾಸ್ 8 ವಿಕೆಟ್ ಪಡೆದ ದಾಖಲೆ ಮಾಡಿದ್ದಾರೆ.

Best bowling in…
FC cricket: 19.4-16-10-10 – Hedley Verity for Yorkshire vs Nottinghamshire (Leeds) 1932
List A cricket: 10-4-10-8 – Shahbaz Nadeem for Jharkhand vs Rajasthan (Chennai) today!
T20 cricket: 3.4-0-5-6 – Arul Suppiah for Somerset vs Glamorgan (Cardiff) 2011

— Mohandas Menon (@mohanstatsman) September 20, 2018

29 ವರ್ಷದ ಶಹಬಾಜ್ 99 ಪ್ರಥಮ ದರ್ಜೆ ಪಂದ್ಯಗಳನ್ನು ಆಡಿದ್ದು, 29.74 ಸರಾಸರಿಯಲ್ಲಿ 375 ವಿಕೆಟ್ ಪಡೆದಿದ್ದಾರೆ. ಉಳಿದಂತೆ ಲಿಸ್ಟ್ ಎ ಮಾದರಿಯಲ್ಲಿ 87 ಪಂದ್ಯಗಳಿಂದ 124 ವಿಕೆಟ್ ಹಾಗೂ ಟಿ20 ಮಾದರಿಯಲ್ಲಿ 109 ಪಂದ್ಯಗಳಿಂದ 89 ವಿಕೆಟ್ ಪಡೆದಿದ್ದಾರೆ.

ಟೀಂ ಇಂಡಿಯಾ ಎ ತಂಡ ಇಂಗ್ಲೆಂಡ್ ಎ ಹಾಗೂ ಆಸೀಸ್ ಎ ತಂಡದ ವಿರುದ್ಧ ಕೈಗೊಂಡಿದ್ದ ಪ್ರವಾಸದಲ್ಲೂ ಶಹಬಾಜ್ ಸ್ಥಾನ ಪಡೆದಿದ್ದರು. ಸದ್ಯ ಶಹಬಾಜ್ ಟೀಂ ಇಂಡಿಯಾಗೆ ಆಯ್ಕೆಯಾಗುವ ನಿರೀಕ್ಷೆಯಲ್ಲಿದ್ದಾರೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv